
Limba sarda 


Su sardu est una limba romanza chi su populu de Sardigna faeddat in s'isula sua, e sa comunidade sarda chistionat 
in disterru. 

Su sardu (num. 28) in sa carta de sas limbas romanzas 


Datos generales 


Su sardu est atesu meda dae su latinu e dae sas ateras limbas neolatinas, mescamente pro su chi pertocat sa gramatica. Sa 
limba sarda si agatat in s 'ala otzidentale de sa latinidade, paris cun su c atalanu , su frantzesu, s'otzitanu, s' ispagnolu , su 
portughesu e ateras minores. Custu cheret narrere chi tenet comente carateristica su prurale in -s. In intro de sas limbas latinas, 
si sinnalat chi nde at leadu s'articulu ("su'V'sa") dae su latinu ipse, cando imbetzes totu sas ateras limbas l'ant leadu dae ille 
(francu su cadelanu in sas Isulas Baleares chi at bogadu s'articulu es/sa dae su latinu ipse), in prus est s'unica chi fraighet su 
tempus benidore ponzende su verbu de agiudu "aere" in antis de su disfinidu (p.e.: apo a cantare dae "habeo ad cantare") e no 
a pustis (p.e.: it. cantero, dae "cantare habeo"). 



Mapa in ue si bidet sa 
cumpetentzia de su sardu 


Istoria 


Naschida de sa limba sarda 

Su sardu cumente limba chi benit dae su latinu cumentzat a naschere in su 238 a in antis de Cristu, cando sa Sardigna fit provintzia de Roma. Su latinu de sos 
soldados romanos, chi no fit su chi istudiaiant in sos liberos ma fit diferente meda a intro de totu sas regiones chi nde beniant, at cumentzadu a si amesturare luego 
cun sa limba chi sos sardos faeddaiant; a dolu mannu no ischimus meda de sa limba chi chistionamus in Sardigna a su tempus a insaras, ca no nosi est abarradu 
documentu iscritu e duncas totu su chi ischimus est pro more de faeddos (prus chi totu relatamus a su sartu, bestiamene, matas) chi no nde benint de su latinu ma 
chi nde benint de su “paleusardu”, cumente a "lacana" o "mara". Sos Romanos perou no ant agattadu su “paleusardu” feti, difatis tdcat a no si nde immentigare de 
totu sas tzitades punigas in sas costeras, chi a marolla ant intradu faeddos punicos a intro de sos sardos puru; in ue sos faeddos punicos chi ancoras imperamus fatu 
fatu sunt unos cantu, est a narrere "mitza", "tzipiri", "chemu", "tzichiria", "tzingorra" (in italianu, sorgente, rosmarino, una manciata, aneto, piccolo anguilla). A 
contu fatu duncas su sardu est una limba romanza cumente a su frantzesu, s'ispanniolu, su cadelanu, su portughesu, s’italianu, su ladinu; totu limbas chi sunt 
naschidas dae su latinu de sos soldados romanos cun sa limba chi sa zente de su logu faeddaiant giai. 


Arrutroxa de Arroma e Imperu Bizantinu 

Cumentzendi is segulus cuatru e cincu agoa de Cristu, in s’imperu romanu ddoi intrant is "barbarus". Sa Sardinnia puru no abarrat a foras de custas intradas, e 
difatis intru de su 450 e su 530 nci lompint is Vandalus, chi a su tempus aiant cunchistau giai s’Africa arromana. Sigumenti in Sardinnia ddoi funt abarraus otanta 
annus sceti, no ant lassau arrastus in sa lingua nosta. In su 534 sa Sardinnia torrat a intrai in s’imperu Arromanu, chi perou immoi sa capitali no est prus Arroma 
ma Costantinopoli . Medas funt is fueddus chi ndi funt bennius de custu atobiu cun is bizantinus, chi depeus ammentai, sa curtura insoru est intrada in totu is partis 
de sa vida de is sardus de su tempus; is fueddus bizantinus prus connottus funt lepa, condaxi / condaghes (arregorta de autus giuridicus), nominis de personi 
cumenti a Miali, Aleni, Giorgi, Stevini. 


Is pisanus in Sardigna 





















Bisantziu si ndi stesiat de Sardinnia po mori de is musulmanus, duncas s’lsula abbarrat a sola fintzas a s’annu milli, candu cun s’annu milli Pisa e Genova 
cumentzant a intrai prus chi totu in Cabu de Susu e in su Giuixau de Casteddu, e ant lassau sa citadi de Sassari a is Genovesus. Po medas annus calincunu linguista 
at portau a in antis s’idea chi is pisanus apant mudau meda sa bariedadi campidanesa, in sa pronuntzia e in s’evolutzioni de sa lingua, narendi chi su campidanesu 
"lingua", "silicua", "anguidda", "egua" o "cena", funt totu produsius de sa colonisadura pisana e chi is fueddus sardus diaderus siant "limba", "siliba", "ambidda", 
"eba", "chena", chi ancora fait a ddus intendi in Cabu de Susu. Is urtimus studiustU intamis ant amostau de manera crara chi, sendi chi is pisanus funt abarraus 
sessanta annus sceti in Cabu de Giossu, sendi chi no si funt mai bofius amesturai a is sardus, est craru chi no ant potziu mudai una bariedadi chi partit de susu de 
Aristanis e chi pigat prus de una perra de Sardinnia. E prus pagu ancoras in cussus annus, in ui no esistiat sa scola cumenti a oi, no ddoi fiat s’arradiu, is 
giorronalis, sa telebisioni. Is fueddus e is fenomenus chi a is linguistas strangius che Max Leopold Wagner funt partus stravanaus e acanta de su pisanu antigu e 
diferentis de su sardu de Cabu de Susu, funt nascius simprementi ca est diferenti sa storia de cumenti su latinu est intrau e de cumenti est andau a in antis in Cabu 
de Susu e in Cabu de Giossu. Duncas, a contu fatu, siat "lingua" siat "limba" (e totu is atrus fueddus chi eus arremonau) funt sardus a su 100%, unu perou fait parti 
de is bariedadis campidanesas e s’atra de is bariedadis logudoresas . Comuncas, craru est chi calincunu fueddu est intrau in sardu de su pisanu, is prus connotus 
funt "beciu"-"(b)etzu", "brigungia"-"(b)irgonza". 


Su cadelanu e su castillianu in Sardigna 


Su cadelanu bessit lingua officiali de Sardinnia in su 1479, centu annus agoa chi is cadelanus fiant intraus cun is sordaus in s’isula. Chentza duda peruna, su 
cadelanu est sa lingua strangia chi prus est intrada in su sardu, oi in di puru meda fueddus chi imperaus tenint arrexini cadelana, est a nai "ferreri", "pichepedreri", 
"sabateri", "migia", "buciaca", "cadira", "bratzolu" e aicci narendi. Custa lingua fiat aici forti in sa sociedadi puru chi esistiat unu diciu in Casteddu “no connoscit 
su cadelanu” chi ddu imperant po nai de unu fulanu chi fiat innioranti meda. Su castillianu est intrau meda a su propriu perou prus a tardu, a s'accabada de su 1500 
candu giai nci fiant stetius 100 annus de influentzia de su cadelanu. Medas notarius dd’ant imperau fintzas a s’acabbu de su 1700, e in calincunu logu po fintzas in 
is primus annus de su 1800, su sardu at arriciu una sienda de fueddus de su castillianu; perou bisongiat a ddu nai ca medas si funt perdius e po cussu parit ca is 
fueddus cadelanus prevalessint occannu. Nci funt medas fueddus castillianus in su sardu campidanesu e prus puru in su logudoresu, in su primu podeus agattai: 
"aposentu", "brincai", "callentai", "dengosu", "fardetta", "gana", "intregai", "lei" (legge in italianu), "menguai", "nascimentu", "obra", "prenda", "resfriai", 
"sintzillu", "tacca", "ventana". Toccat a nai ca is verbus in castillianu prevalessint in su sardu a cunfrontu de cussus de su cadelanu, mentras su cadelanu prevalessit 
in medas atras cosas. 


S’italianu in Sardigna 

« A sos tempos de sa pitzinnia, in bidda, totus chistionaiamus in limba sarda. In domos nostras no si faeddaiat atera limba. E deo, in sa limba 
nadia, comintzei a connoscher totu sas cosas de su mundu. A sos ses annos, intrei in prima elementare e su mastru de iscola proibeit, a mie e a 
sos fedales mios, de faeddare in s'unica limba chi connoschiamus: depiamus chistionare in limba italiana, "la lingua della Patna", nos nareit, 
seriuseriu, su mastru de iscola. Nois no connoschiamus sa limba italiana e, pro cussu, non istaiamus mudos de fronte a su mastru ma, tra nois, 
sighemus a faeddare in sa limba de mama. Su mastru, cando nos intendiat alleghende in sardu, nos daiat ses atzotadas subra sas manos, tres 
pro donzi manu. E, tando, istaiamus mudos puru tra nois. Gai, totus sos pitzinnos de 'idda, intraian in iscola abbistos e allirgos e nde bessian 
tontos e cari-tristos. » 

(Frantziscu Masala. Sa limba est s'istoria de su mundu) 

In su 1718 sa Sardinnia bessit parti de su chi iat a essi stetiu s’Arrennu de Italia. Fintzas a cussu annu perunu dominadori at tentu s’idea de nci burrai sa lingua 
sarda de su totu po imponni sa lingua sua, ma sa politiga savojarda teniat sa tenta de fai binci prus de totu is atras sa lingua italiana. Sigumenti su sardu fiat forti 
meda cumenti a lingua, e cun is mesus de cussus tempus no fiat a fai una furriada linguistiga de pressi, s’arruga prus simpri po italinisai sa Sardinnia fiat a 
italianisai su sardu in antis. Est prus simpri meda a passai de unu sardu italianisau a s’italianu chi no de unu sardu sintzillu a s’italianu. Po fai custu, su primu passu 
fiat a nci bogai de sa conca de is sardus is fueddus chi fiant atesu meda de s’italianu e a ddus arremprasai cun fueddus italianus “cun sa -u a s’acabu” ( sardu 
proceddinu), po fintzas is fueddarius e is gramatigas de su tempus (s’Otuxentu) teniant custa tenta, sa de imparai s’italianu a is sardus passendi de unu sardu totu 
amesturau. S’italianu at perou cumentzau a si spainai diaderus cun sa scola po totus in su Noixentu, cun su serbitziu de sordau, cun is giorronalis. S’allestrada 
manna de s’italianu in Sardinnia dd’eus tenta cun sa telebisioni, chi at betiu sa lingua de su Stadu in totu is domus sardas. In is urtimus cincuanta annus, su sardu at 
arrenconau unu muntoni de fueddus, arremprasaus de italianismus e custu est acadessiu in totu s’isula, no ddoi funt logus e biddas a nca custu fenomenu no siat 
acadessiu. Sa "enna" o "janna" est bessia "sa porta", su "ajaju" est bessiu su "nonnu", su "fradili" est bessiu su "cuginu", e aici nendi. 


Sa batalla po sa limba sarda 

In s’acabu de is annus Sessanta e in su cumentzu de is annus Setanta de su Millinoixentu, in totu s’Europa nci est stetia una furriada curturali in totu is logus a nca 
ddoi fiat una lingua de minoria. Po nai, in Spannia, morendisi Franco su ditadori, is minorias linguisticas bascas e cadalanas ant cumentzau a traballai meda po 
torrai a fai nasci is linguas insoru, in su Galles in s’Arrennu Uniu is gallesus ant cumentzau sa batalla insoru po fai arreconnosci sa lingua gallesa e su propiu ant 
inghitzau a fai is bretonus, is ladinus, is furlanus e totu is atras minorias europeas. 

In Sardinnia puru su movimentu po sa lingua sarda si fiat fatu forti meda: in s’universidadi, in sa scola, in sa sotziedadi a chistionai de lingua sarda no fiat prus 
unu spantu. Is studiosus che Antoni Lepori su professori fiant cumentzendi a scriri fueddarius modernus, a studiai sistemas ortografigus po scriri su sardu de 
manera coerenti. Totu custas batallas, atobius e studius ant fatu nasci in su 1997 sa lei sarda numuru 26, chi est sa primu lei chi narat de manera crara chi su sardu 
est una lingua chi fait a dda imperai in donnia logu imparis a s’italianu. Narat puru ca sigumenti est una sienda, unu scrusoxu mannu po sa terra e su populu sardu, 
tocat a dda amparai cumenti si spetat, in sa scola, in sa sotziedadi e in sa vida de donnia dii. 

Agoa de duus annus est bessia sa lei 482 de su stadu, chi agoa de giai giai sesanta annus de democratzia cumprit s’artigulu ses de sa Carta de su Stadu. Cun custa 
lei, su stadu arreconnoscit doxi minorias linguistigas a intru de is lacanas italianas, est a nai sa sarda, chi est sa minoria prus manna, sa furlana, sa tedesca, sa 
slovena, sa arbanesa, sa grecania, sa frantzesa, sa ladina, sa croata, sa franco-proventzali, sa cadelana e s’otzitana. Is partis prus de importu de custa lei funt chi 
totu custas linguas de minorias fait a nci ddas intrai in sa scola (de is elementaris fintzas a is medias). No cumenti a unus cantu de oras a sa cida, cumenti a una 
lingua strangia, ma chi fait a ddas imperai po imparai is imparus che sa matematica, sa storia, sa giografia e aici nendi. Custa est una furriada diaderus ca sa lingua 
de minoria bessit a lingua mesu de imparu. Atra parti de importu mannu de custa lei est chi arreconnoscit s’importantzia de sa lingua de minoria in 
s’aministratzioni pubriga, e duncas permitit de dda imparai acanta de s’italianu, mancai s’italianu sceti donghit efetus de lei. 

Difusione, situatzione a die de oe e perigulu de estintzione 


Si carculat chi la diant a faeddare o cumprendere, nessi pro carchi frasia, unas 1.200.000 personas de Sardi gna e in prus sos disterrados chi no bi istant. Sos chi la 
cumprendent e la impreant de mezus manera sunt meda prus pagos, ma no bi at carchi cherta ispetzialistiga chi nde tratet; paret peroe, comente pro totu sas limbas 
de minoria, chi a la faeddare mezus siant sos betzos, mancari bi sient giovanos chi la istudient e impreent bene. 




Segundu a un'istudiu de sa regione, su sardu lu diant a connoschere unas 1.495.000 personas e faeddare unas 1.000.000, a fronte de unu tres % ebbia chi naraiat de 
no lu connoschere, de no lu cumprendere e de no lu cherrere imparare. Ant peroe sinnaladu chi bi at s'arriscu chi su sardu diat a poder andare intra pagu tempus in 
estintzione, si no si ponet remediu, ca su bilinguismu est galu a bidere; in prus, sighit a zirare unu stigma assotziadu a sa limba, e in sos ufitzios publicos no si 
impreat a favore, oe, de s'italianu ebbia. 

Custa situatzione si depet a s'istadu de diglossia, a livellu sotziologicu, chi at tentu e galu tenet su sardu dae s'epoca moderna in susu, ca sos invasores semper ant 
impostu che ufitziale sa limba issoro; si depet tennere in contu chi sos ibericos teniant sas limbas insoro affaca a su sardu, mentras chi in s'urtimu periodu de 
dominatzione, sa piemontesa, sos de Savoia cheriant aunire su dominiu issoro fintzas linguisticamente e nche ant bogadu ispagnolu e sardu puru. Sa cosa si che est 
galu prus imbrutada in sos annos '50 e '60 de su seculu coladu, cando sos medios de comunicatzione e s'istrutzione ufitziale ant fatu a manera chi sos sardos aiant 
intesu s'italianu che "limba de cultura e de zente ischida", seberande de non imparare prus su sardu a sos fizos. In custu tempus, benit puru a pitzu su dualismu tra 
tzitade e bidda, in ue sa limba mama no est ancora totu isperdida. Pustis de una pelea longa incumintzada dae sos annos 70, si podet narrere chi carchi cosa siat 
cambiada ma solu in su 1997, pro more de una lege regionale chi at postu su sardu che limba ufitziale de sa Sardigna umpare a s'italianu. 

Como bi at duas iscolas de pensu: a una banda, chie pensat chi s'irraighinamentu de su sardu dae sa sotziedade sarda siat arribadu a unu puntu chi su sardu si creet 
oramai belle iscumpartu e duncas estintu, a un'atera chie imbetze cheret torrare sa limba a sos sardos chircande de sighire s'esempiu de ateras limbas de minoria, 
comente su catalanu. Bi at una tzerta atividade pro unificare su sardu, partzidu ind una cantidade manna de dialetos (unos 350) chi intra issos si podent 
cumprendere, ma pro como est in suta a critica o polemica (comente at sutzessu pro sa Limba Sarda Unificada e sa Limba Sarda Comuna). 


Sas bariedades 


Sos limbistas partzint su sardu in medas bariedades, cun duas ortografias fundamentales a las intregare: su 
campidanesu e su logudoresu-nugoresu. Su gadduresu (cossu), s'aligheresu (catalanu) e su tabarchinu (ligurinu) no 
sunt dialetos sardos. Pro su tataresu (o turritanu) sa chistione est prus difitzile ca mancari siet de gramatiga corsicana, 
tenet meda de su lessicu logudoresu (80% a parrer de medas). 

Sos limbazos sardos campidanesos sunt sa bariedade prus ispainada, cun unas 700.000 personas chi los faeddant. Si 
podet narrere chi, bogados sos Tabarchinos (Calasedda e Carloforte), totu sa Sardigna suta de unu raju ideale chi partit 
dae Cabras e lompet a Lotzorai chistionat campidanesu, mancari in formas diferentes de bidda a bidda. 

Sos limbazos sardos logudoresos los chistionant dae su Marghine e dae su Montiferru in susu, fintzas a su monte 
Limbara. No est presente in Gaddura (francu pro sas biddas de Terranoa e Luras), ma medas lu faeddant finas in 
Tattari e S'Alighera , mancari custas cussorgias tenzant dialetos issoro, e est istada sa limba de referentzia pro seculos 
pro sos poetas sardos e de sa litteradura sarda. Su nugoresu, chi est postu a pare cun su logudoresu, si no pro sa 
mancantzia de sa lenitzione, si chistionat in sa provintzia de Nugoro , bogandeche a parte su tretu asuta de Sorgono 
(limba de Mesania) e de su Marghine (logudoresu). Si creet chi siat custu su faeddu prus biu, e chi peri sos pitzinnos 
lu chistionent dae minores. 



Limbas e dialetos de sa Sardigna 


Sas grafias 


Finas a oe, mancari bi siant istados medas traballos e bideas, pro sa limba sarda no si agatat ancora unu "standard" 
ebbia de iscritura. S'imicu puntu chi acomunat sos istudiosos est sa modalidade de atzentadura: s'atzentu cheret postu 
in sa sillaba de tres (partende dae sa fine de sa paraula) o in s'urtima. Lassande a banda sas grafias no issientificas, chi 
sos iscritores e sos poetas ant sighidu peri tantos seculos, oe bi sunt bator propostas printzipales pro iscriere su sardu: 

■ LSC: Limba Sarda Comuna, ufitziale pro sos atos de sa Regione. 

■ LSU: Limba Sarda Unificada. 

■ LdM: Limba de Mesania. 

■ GSA: Grafia sarda autonoma. 



Dae su latinu pacem a sos faeddos in 
sardu pro cussa peraula. 


. ISO 639-1: sc 
. ISO 639-2: srd 
■ ISO 639-3: variously: 

■ srd — Sardinian (generic) 

■ sro — Campidanese 

■ sdn — Gallurese 

■ src — Logudorese 

■ sdc — Sassarese 


Documentos in sardu anticu 

Istatudos tataresos 


Su sardu est istadu sa limba ufitziale de sos zudicados in s'Edade de Mesu. Sa limba iscritta presentaiat meda 
latinismos chi como no s'intendent prus e una grafia chi sufferiat s'influentzia de sos assentadores (toscanos, 
genovesos o Catalanos a s'ispissu). Dante Alighieri allegat de su sardu in De vulgari eloquentia e nche bogat sos 
sardos dae s'orbita italica, pro chi a parrere suo no teniant unu volgare chi si depiat tenner a contu e sighiant a imitare 
su latinu ("domus nova" e "dominus meus" narant infatis): 

« Sardos etiam, qui non Latii sunt sed Latiis associandi videntur, eiciamus, quoniam soli sine proprio 
vulgari esse videntur, gramaticam tanquam simie homines imitantes: nam domus nova et dominus 
meus locuntur» 


Si podet bider carchi elementu de su sardu ja in su 1063, ma si depet aisetare una bintina de annos a pustis pro bider 
sos primos documentos in sardu anticu, comente sa Carta Volgare (in campidanesu) e su chi si narat Privilegio 

logudorese, oje cunservadu in Pisa: 


« In nomine Domini amen. Ego iudice Mariano de Lacon fazo ista carta ad onore de omnes homines de Pisas pro xu toloneu ci mi pecterunt: e 

































ego donolislu pro ca lis so ego amicu cam e itsos a mimi; ci nullu imperatore ci lu aet potestare istu locu de non (n)apat comiatu de leuarelis 
toloneu in placitu: de non occidere pisanu ingratis: e ccausa ipsoro ci lis aem leuare ingratis, de facerlis iustitia inperatore ci nee aet exere intu 
locu... » 


Donatzione de Torchitoriu (1089 o 1103, campidanesu): 

« E inper(a)tor(e) ki I ati kastikari ista delegantzia e fagere kantu narat ista carta siat benedittu... » 

Attu tra Bernardu, su piscamu de Civita (oje narada Terranoa), e Beneittu, aministradore de s'Opera 'e sa Sea in Pisa (1173, logudoresu): 

« Ego Benedictus operaius de Santa Maria de Pisas Ki la fatho custa carta cum voluntate di Domino e de Santa Maria e de Santa Simplichi e de 
indice Barusone de Gallul e de sa muliere donna Elene de Laccu Reina appit kertu piscupu Bernardu de Kivita, cum lovanne operariu e mecum e 
cum Previtero Monte Magno Kercate nocus pro Santa Maria de Vignolas... et pro sa doma de VillaAlba e de Gisalle cum omnia pertinentia is 
soro.... essende facta custa campania cun sii Piscupu a boluntate de pare torraremus su Piscupu sa domo de Gisalle pro omnia sua e de sos 
clericos suos, e issa domo de Villa Alba, pro precu Kindoli mandarun sos consolos, e nois demus II duas ankillas, ki farmi cojuvatas, suna cun 
servo suo in loco de rnola, e sattera in templo cun servii de ntalu sennu: a suna naran Maria Trivillo, a sattera jorgia Furchille, suna fuit de sa 

domo de Villa Alba, e sattera fuit de Santu Petru de Surake.Testes Judike Barusone, Episcopu Jovanni de Galtelli, e Prite Petru I upu e 

Gosantine Troppis e prite Marchu e prite Natale e prite Gosantino Gulpio e prite Gomita Gatta e prite Comita Prias e Gerardu de Conettu.e 

atteros rneta testes. Anno dom.milles.centes.septuag.tertio » 

Sa segunda Carta in campidanesu, cunservada in Frantza, chi risalit a su 1190-1206: 

« In nomine de Pater et Filiu et Sanctu Ispiritu. Ego iudigi Salusi de Lacunu cun muiere mea donna (Ad)elasia, uoluntate de Donnu Deu 
potestando parte de KKaralis, assolbu llu Arresmundu, priori de sanctu Saturru, a fagiri si carta in co bolit. Et ego Arresmundu, l(eba)nd(u) 
ass(o)ltura daba (su) donnu miu iudegi Salusi de Lacunu, ki mi illu castigit Donnu Deu balaus (a)nnus rt bonus et a issi et a (muiere) sua, fazzu mi 

carta pro kertu ki fegi cun isus de Maara pro su saltu ubi si (.)ari zizimi (..) Maara, ki est de sanctu Saturru. Intrei in kertu cun isus de Maara 

ca mi machelaa(nt) in issu saltu miu (et canpa)niarunt si megu, c'auea cun istimonius bonus ki furunt armadus a iurari, pro cantu kertaa cun, ca 
fuit totu de sanctu Sat(ur)ru su saltu. Et derunt mi in issu canpaniu daa petra de mama et filia derectu a ssu runcu terra de Gosantini de Baniu et 
derectu a bruncu d'argillas e derectu a piskina d'arenas e leuat cabizali derectu a sa bia de carru de su mudeglu et clonpit a su cabizali de uentu 
dextru de ssa domestia de donnigellu Cumitayet leuet tuduy su cabizali et essit a ssas zinnigas de moori de silba, lassandu a manca serriu et 
clonpit deretu a ssu pizariu de sellas, ubi posirus sa dii su tremini et leuat sa bia maiori de genna (de sa) terra al(ba et) lebat su moori (...) a sa 
terra de sanctu Saturru, lassandu lla issa a manca et lebat su moori lassandu a (manca) sas cortis d'oriinas de(....)si. Et apirus cummentu in su 
campaniu, ki fegir(us), d'arari issus sas terras ipsoru ki sunt in su saltu miu et (ll)u castiari s(u) saltu et issus hominis mius de Sinnay arari sas 
terras mias et issas terras issoru ki sunt in saltu de ssus et issus castiari su saltu(u i)ssoru. Custu fegirus plagendu mi a mimi et a issus homi(nis) 
mius de Sinnay et de totu billa de Maara. Istimonius ki furunt a ssegari su saltu de pari (et) a poniri sus treminis, donnu Cumita de Lacun, ki fut 

curatori de Canpitanu, Cumita d'Orru (.)du, A. Sufreri et lohanni de Serra, filiu de su curatori, Petru Soriga et Gosantini Toccu Mullina, 

M(.)gi Calcaniu de Pirri, C. de Solanas, C. Pullu de Dergei, lorgi Cabra de Kerarius, lorgi Sartoris, Laurenz(.)ius, G. Toccu de Kerarius et P. 

Marzu de Quartu iossu et prebiteru Albuki de Kibullas et P. de zZippari et M. Gregu, M. de Sogus de Palma et G. Corsu de sancta Ilia et A. 

Carena, G. Artea de Palma et Oliueri de Kkarda (....) pisanu et issu gonpanioni. Et sunt istimonius de logu Arzzoccu de Maroniu et Gonnari de 
Laco(n) mancosu et Trogotori Dezzori de Dolia. Et est facta custa carta abendu si lla iudegi a manu sua sa curatoria de Canpitanu pro logu 
salbadori (et) ki ll'(aet) deuertere, apat anathema (daba) Pater et Filiu et Sanctu Ispiritu, daba XII Appostolos et Mil Euangelistas, XVI Prophetas, 
XXIV Seniores, CCC(XVIII) Sanctus Patris et sorti apat cun luda in ifernum inferiori. Siat et F. I. A. T. » 

Istatudos tataresos, iscrittos in logudoresu (1316) 

« Vois messer N. electu potestate assu regimentu dessa terra de Sassari daue su altu Cumone de Janna azes jurare a sancta dei evangelia, qui 
fina assu termen a bois ordinatu bene et lejalmente azes facher su offitiu potestaria in sa dicta terra de Sassari... » 

Sa fentomada Carta de Logu de su Zudicadu de Arborea (1355-1376): 

« XXI CAPIDULU 

De chi levarit per forza mygeri coyada. 

Volemus ed ordinamus chi si alcun homini levarit per forza rnugeri coyada, over alcun'attera femina, chi esserit jurada, o isponxellarit alcuna virgini 
per forza, e dessas dittas causas esserit legittimamenti binchidu, siat iuygadu chi paghit pro sa coyada liras chimbicentas; e si non pagat infra dies 
bindighi, de chi hat a esser juygadu, siat illi segad'uno pee pro moda ch'illu perdat. E pro sa bagadia siat juygadu chi paghit liras ducentas, e siat 
ancu tenudu pro levarilla pro rnugeri, si est senza maridu, e placchiat assa femina; e si nolla levat pro rnugeri, siat ancu tentu pro coyarilla 
secundu sa condicioni dessa femina, ed issa qualidadi dess'homini. E si cussas caussas issu non podit fagheri a dies bindighi de chi hat a esser 
juygadu, seghintilli unu pee per modu ch'illu perdat. E pro sa virgini paghit sa simili pena; e si non hadi dae hui pagari, seghintilli unu pee, ut 
supra. » 


In su chimbichentos e seschentos, su sardu diat aer appidu faeddos medas chi beniant dae su catalanu e ispagnolu, pro more de sa dominadura. Gai puru est 
capitadu in cussa piemontesa pro sos faeddos italianos, e ancora in su periodu addurande a oe. 

Vocabolarieddu 


Inoghe si podet ghettare un'ograda a carchi vocabolu a manera de lu ponner a cunfrontu in sas limbas romanzas. 


Latinu 

Sardu 

Frantzesu 

Ispagnolu 

Otzltanu 

Catalanu 

Aragonesu 

Portughesu 

Romunu 

Italianu 

clave(m) 

crae/i/jae (log.), 
crai (camp.) 

clef 

Have 

clau 

clau 

clau 

chave 

cheie 

chiave 

nocte(m) 

note/noti (camp.) 

nuit 

noche 

nueit/nuech 

nit 

nueit 

noite 

noapte 

notte 

cantare 

cantare/cantai 

(camp.) 

chanter 

cantar 

cantar 

cantar 

cantar 

cantar 

cantare 

cantare 

capra(m) 

cabra/craba/crapa 

chevre 

cabra 

cabra 

cabra 

craba 

cabra 

capra 

capra 

lingua(m) 

limba (log.(/lingua 
(camp.) 

langue 

lengua 

lenga 

llengua 

luenga 

lingua 

limba 

lingua 











platea(m) 

pratha/pratza 

(camp.) 

place 

plaza 

plaga 

plaga 

plaza 

praga 

pia(a 

piazza 

ponte(m) 

ponte/ponti 

(camp.) 

pont 

puente 

pont 

pont 

puent 

ponte 

pod/punte 

ponte 

ecclesia(m)/basilica 

cheia/creia/cresia 

(camp.) 

eglise 

iglesia 

gleisa 

esglesia 

ilesia 

igreja 

biserica 

chiesa 

hospitale(m) 

ispidale/spidali 

(camp.) 

hopital 

hospital 

espital 

hospital 

hespital 

hospital 

spital 

ospedale 

caseu(m) 

lat.volg .formaticu(m) 

casu 

fromage 

queso 

formatge 

formatge 

formache/queso 

queijo 

branza/cag 

formaggio/cacio 


Paraulas in italianu e in sos limbazos sardos 


Italianu 

Logudoresu 

Campidanesu 

Galluresu 

Tataresu 

S'Aligheresu 

Tabarchinu 

la terra 

sa terra 

sa terra 

la tarra 

la terra 

la terra/tierra 

a tera 

il cielo 

su chelu 

su celu 

lu celu 

lu zelu 

lo cel 

u se 

I'acqua 

s'abba 

s'acua 

Tea 

I'eba 

I'algua 

Taegua 

il fuoco 

su fogu 

su fogu 

lu focu 

lu fogu 

lo foe 

u fogu 

I'uomo 

s'omine 

s'omini 

I'omu 

I'ommu 

I'home 

I'omu 

la donna 

sa femina 

sa femina 

la femina 

la femmina 

la dona 

a dona 

mangiare 

mandigare/papare 

papai 

manghja 

magna 

menjar 

mangia 

bere 

buffare 

bufai 

bi 

bi 

beure 

beive 

grande 

mannu 

mannu 

mannu/grendi/grandi 

mannu 

gran 

grande 

piccolo 

minore 

cinu/piticu 

minori/picculu 

minori 

petit 

piccin 

il burro 

su butidu 

su butirru 

butirru/buttirru 

butiu 

mantega 

burn 

il mare 

su mare 

su mari 

lu mari 

lu mari 

la mar 

u mo 

il giorno 

sa die 

sa dii 

la di 

la di 

lo dia 

u giurnu 

la notte 

sa note 

sa noti 

la notti 

la notti 

la nit 

a neutte 

la scimmia 

sa issimmia/muninca 

sa martinica/mantenica 

la municca 

la muninca 

la muninca 

a scimia 

il cavallo 

su caddu 

su cuaddu 

lu cabaddu 

lu cabaddu 

lo cavall 

u cavallu 

la pecora 

sa berbeche/s'arveghe 

su brebei 

la pecura 

la pegura 

Tovella 

a pegua 

il fiore 

su fiore/frore 

su frori 

lu fiori 

lu fiori 

la flor 

a sciua 

la macchia 

sa macula/mantza 

sa maguglia/mancia 

la tacca 

la maccia 

la taca 

a maccia 

la testa 

sa conca 

sa conca 

lu capu 

lu cabbu 

lo cap 

a testa 

la finestra 

sa bentana 

sa ventana 

lu balconi 

lu balchoni 

la finestra 

u barcun 

la porta 

sa yanna/gianna 

sa genna/ghenna 

la ghjanna/gianna 

la janna 

la porta 

a porta 

il tavolo 

sa mesa 

sa mesa 

la banca 

la banca/mesa 

la taula 

a toa 

il piatto 

su piatu 

su pratu 

lu piattu 

lu piattu 

lo plat 

u tundu 

lo stagno 

s'istaniu 

su stangiu/staini 

lu stagnu 

I'isthagnu 

I'estany 

u stagnu 

il lago 

su lagu 

su lagu 

lu lagu 

lu lagu 

lo llac 

u lagu/logu 

un arancio 

un'aranzu 

un'arangiu 

un aranciu 

un arantzu 

una taronja 

un getrun 

la scarpa 

s'iscarpa 

sa crapita/sabata/su sapatu/ su butineddu 

la botta 

la botta 

la bota 

a scarpa/scorpa 

la zanzara 

sa tintula 

sa zintzula/zanzula/sintzula 

la zinzula 

la zinzura 

la tintula 

a sinsoa 

la mosca 

sa musca 

sa musca 

la musca 

la moscha 

la mosca 

a musca 

la luce 

sa lughe/luche 

sa luxi/lughi 

la luci 

la luzi 

la llumera/llum 

a luxe 

il buio 

su bugiu 

su buju/iscuru/iscuriu 

lu bughju 

lu buggiu 

Tobscuritat 

scuur 

un'unghia 

un'ungia 

un'unga 

un'ugna 

un'ugna 

una ungla 

un'ungia 

la lepre 

sa lepere 

su lepiri/lepuri/lepori 

lu leparu 

lu lepparu 

la llebre 

a leve 

la volpe 

su matzone/grodhe 

su margiani/mariane 

lu maccioni 

lu matzoni 

lo guineot/matxoni 

a vurpe 

il ghiaccio 

su ghiatzu/astragu/itia 

su ghiaciu 

lu ghjacciu 

lu ghiacciu 

lo guiatxo 

u ghiacciu 

il cioccolato 

su ciocolatu/ciculata 

su ciocolatu/ciuculati 

lu cioccolatu 

lu ciocculatu 

la xocolata 

a ciculata 

la valle 

sa 'adde 

sa baddi/bacu 

la vaddi 

la baddi 

la vail 

a valle 

il monte 

su monte 

su monti 

lu monti 

lu monti 

lo mont 

u munte 

il fiume 

su riu/frumene 

su frumini/riu 

lu riu 

lu riu 

lo riu 

u riu 

il bambino/ragazzo 

su pitzinnu/piseddu 

su pipiu/piciocu 

lu steddu 

lu pitzinnu 

lo minyo 

u figgeu 

il neonato 

sa criadura 

su nennu/ddeddu 

la criatura/stiducciu 

la criaddura 

la criatura 

u piccin 

il sindaco 

su mere/su sindigu 

su meri/su sindigu 

lu sindacu 

lu sindagu 

Talcalde/sindic 

u scindegu 

I'auto 

sa machina 

sa machina/s'auto (su carru) 

la vittura/la macchina 

la macchina 

la maquina/l'automobil 

a vetua/a machina 


Boghes curreladas 

■ Limbas de sa Sardigna 

■ Italianu porcheddinu 

■ Limba polinomica 

Notas 

1. Quanti luoghi comuni nella lingua sarda-R. Bolognesi (Universidadi de Amsterdam e de Groninga) (http://www.comitau.org/Mangaras/bariedadi 
s/luoghi comuni cam p idanesu.pdf) 

■ Grammatica de su sardu campidanesu (http://www.comitau.org/Mangaras/gramatiga/gramatiga_sarda.pdf) 

documenti/7 1 08 2009020512 2945.pdf) 

■ Memorie in lingua sarda - Sardegna Digital Library (http://www.sardegnadigitallibrary.it/index.php?xsl=648&s=17&v=9&c=4460&na=l&n=24&no 
desc=l&cl=Memorie+in+lingua+sarda&idtipo=2&xctl=l&mtd=67) 


Bogadu dae " https://sc.wikipedia.Org/w/index.php?title=Limba_sarda&oldid=167614 " 

